

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มิถุนายน 2568

เรื่อง การเพิ่มนักเรียนกลุ่มเป้าหมายโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบ
 การศึกษาภาคบังคับ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 4792 ลงวันที่ 8 พฤศจิกายน 2567

สิ่งที่ส่งมาด้วย (ร่าง) ปฏิทินการดำเนินโครงการประจำปีงบประมาณ โครงการเพิ่มทักษะ

 ด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ จำนวน ๑ ชุด

 ตามที่ กรมส่งเสริมการปกครองท้องถิ่น ได้รับแจ้งจากกรมพัฒนาฝีมือแรงงานว่า ได้ร่วมกับสำนักงานผู้ตรวจการแผ่นดินกำหนดแนวทางการขับเคลื่อนโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ ปฏิทินการดำเนินงานตามโครงการ และตารางกำหนดการรายงานผลการดำเนินโครงการ
ผ่านระบบ Vocational Skills Enhancement Project (VSEP) ในปีงบประมาณ พ.ศ. 2568 ในการนี้ กรมส่งเสริม
การปกครองท้องถิ่นได้มีหนังสือถึงจังหวัดแจ้งองค์กรปกครองส่วนท้องถิ่น ขอความร่วมมือส่งเสริมการขับเคลื่อน
โครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ โดยใช้แนวทางการพัฒนา
และเพิ่มประสิทธิภาพการดำเนินโครงการตามที่สำนักงานผู้ตรวจการแผ่นดินกำหนด และพิจารณาดำเนินโครงการ
เพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ ในปีงบประมาณ พ.ศ. 2568 ตามปฏิทิน
การดำเนินงานตามโครงการ ความละเอียดทราบแล้ว นั้น

 กรมส่งเสริมการปกครองท้องถิ่นได้รับแจ้งสำนักงานผู้ตรวจการแผ่นดินว่า สืบเนื่องจาก
การที่ประธานผู้ตรวจการแผ่นดิน ร่วมกับผู้บริหารของสำนักงานผู้ตรวจการแผ่นดิน และกรมพัฒนาฝีมือแรงงาน
ได้ออกตรวจเยี่ยมติดตามการดำเนินโครงการฯ ของจังหวัดต่าง ๆ ได้รับข้อเสนอแนะเกี่ยวกับการพิจารณา
เพิ่มนักเรียนกลุ่มเป้าหมายในการดำเนินโครงการฯ ปีต่อไป นอกเหนือจากกลุ่มเป้าหมายที่กำหนดไว้เดิม
คือ นักเรียนที่กำลังจะจบการศึกษาภาคบังคับ (ม.3) แล้ว ไม่ได้เรียนต่อ จึงขอความร่วมมือจังหวัดดำเนินการ ดังนี้

 1. แจ้งสำนักงานส่งเสริมการปกครองท้องถิ่นจังหวัด และองค์กรปกครองส่วนท้องถิ่นที่จัดการศึกษาระดับมัธยมศึกษาพิจารณาเพิ่มเติมนักเรียนกลุ่มเป้าหมายในการเข้าร่วมโครงการฯ ปีต่อไป ได้แก่

 1.1 นักเรียนที่จบการศึกษาภาคบังคับ (ม.3) ไปแล้ว 1 - 3 ปี อายุยังไม่เกิน 25 ปี
และยังไม่มีงานทำ

 1.2 นักเรียนที่กำลังจะจบการศึกษาระดับมัธยมศึกษาตอนปลาย (ม.6) หรือจบชั้น ม.6 ไปแล้ว และไม่ได้เรียนต่อ อายุยังไม่เกิน 25 ปี และยังไม่มีงานทำ

 1.3 นักเรียนที่กำลังเรียนชั้นมัธยมศึกษาตอนปลาย (กรมส่งเสริมการเรียนรู้)

/2. แจ้งองค์กร ...

- 2 -

 2. แจ้งองค์กรปกครองส่วนท้องถิ่นและสถานศึกษาในสังกัดดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ ตาม (ร่าง) ปฏิทินการดำเนินงานโครงการประจำปีงบประมาณ โครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ
ในปีงบประมาณ พ.ศ. .... และพิจารณาดำเนินการในส่วนที่เกี่ยวข้องในการขับเคลื่อนโครงการเพิ่มทักษะ
ด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับในปีงบประมาณต่อไปด้วย

รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒241-9000 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรัตติยา วงศ์กาญจนา โทร. 09 6819 4687

**** สิ่งที่ส่งมาด้วย

ร.อสถ. ......................................

ผอ.กศ. ......................................

ผอ.กง.สศ. .................................

หน.ฝ.คศ. ..................................

หน.ง. ........................................

จนท. .........................................

shorturl.at/K5PL9